SIRI จับมือ SCB ผุด “หุ้นกู้แสนสิริ i-EASY” เปิดจอง 16-20 ก.ย.นี้
SIRI จับมือ SCB ผุด “หุ้นกู้แสนสิริ i-EASY” เปิดจอง 16-20 ก.ย.นี้ ด้วยเงินเริ่มต้นเพียง 10,000 บาท ผ่านแอป SCB EASY ตั้งแต่ 08.30 น.เป็นต้นไป
SIRI จับมือ SCB ผุด “หุ้นกู้แสนสิริ i-EASY” เปิดจอง 16-20 ก.ย.นี้ ด้วยเงินเริ่มต้นเพียง 10,000 บาท ผ่านแอป SCB EASY ตั้งแต่ 08.30 น.เป็นต้นไป
13 ก.ย. 2564

บริษัท แสนสิริ จำกัด (มหาชน) หรือ SIRI จับมือ ธนาคาร ไทยพาณิชย์ จำกัด (มหาชน) หรือ SCB เปิดตัว “หุ้นกู้แสนสิริ i-EASY” หุ้นกู้ที่เข้าถึงได้ ซื้อง่ายผ่านออนไลน์ รองรับดีมานด์นักลงทุนรายย่อยที่พลาดโอกาสลงทุนในหุ้นกู้แสนสิริ มูลค่า 6,000 ล้านบาท ด้วยวงเงินจองซื้อขั้นต่ำเพียง 10,000 บาท ต่ำกว่าหุ้นกู้ปกติถึง 10 เท่า และไม่จำกัดวงเงินจองซื้อสูงสุดเพื่อให้ทุกคนเข้าถึงการลงทุนได้ขณะที่อัตราดอกเบี้ยสูงถึง 3% ต่อปี จ่ายดอกเบี้ยทุก 3 เดือนตลอดอายุหุ้นกู้ อายุ 2 ปี 6 เดือน มูลค่าหุ้นกู้ไม่เกิน 500 ล้านบาท
ด้านทริสเรทติ้งจัดอันดับความน่าเชื่อถือหุ้นกู้ที่ระดับ “BBB+” แนวโน้มอันดับเครดิต “Stable” เปิดจอง 16 – 20 กันยายน 2564 นี้ ผ่านแอป SCB EASY เท่านั้น เพื่อให้นักลงทุนรายย่อยเข้าถึงได้อย่างเท่าเทียม
สำหรับความร่วมมือกันสร้างปรากฏการณ์ใหม่ของการลงทุนใน ”หุ้นกู้แสนสิริ i-EASY” ในครั้งนี้ เชื่อมั่นว่าจะได้รับการตอบรับดีจากประชาชนทุกกลุ่ม จากความมั่นคงของบริษัท ผลตอบแทนด้านการลงทุนที่ดี เป็นที่ต้องการของนักลงทุนรายย่อยด้วยวงเงินจองซื้อขั้นต่ำเพียง 10,000 บาท และไม่จำกัดวงเงินจองซื้อสูงสุด และซื้อได้อย่างเท่าเทียมผ่านออนไลน์ด้วยแอป SCB EASY ตั้งแต่เวลา 08.30 น. ของวันที่ 16 กันยายน 2564 โดยดำเนินการจองตามขั้นตอน “ธุรกรรมของฉัน” (Banking Service) ไปที่หน้า “การลงทุน” (Investment) เลือก “หุ้นกู้” (Debenture) เลือก “หุ้นกู้แสนสิริ i-EASY” กด “จองซื้อ” และดำเนินการตามขั้นตอน
ทั้งนี้ สามารถศึกษารายละเอียดเพิ่มเติมได้ที่ www.sansiri.com/thai/หุ้นกู้แสนสิริ/i-easy สอบถามข้อมูลเพิ่มเติมโทร. 1685 หรือติดต่อ ธนาคารไทยพาณิชย์ จำกัด (มหาชน) โทร. 02-777-6784